Daimler-Benz DB 600

Daimler-Benz DB 600 var en tysk flymotor utviklet og produsert av Daimler-Benz før andre verdenskrig, som en del av den nye generasjonen av tysk motorteknologi. Motoren var av en væskekjølt, omvendt V12-type, og drev tidlige versjoner av en rekke kjente fly, deriblant Messerschmitt Bf 110 og Heinkel He 111. En tidlig prototype av Messerschmitt Bf 109 ble også testet med DB 600, men denne konfigurasjonen ble ikke ansett som vellykket. 
DB 600 ble ikke karakterisert som en spesielt pålitelig motor, og de fleste flyprodusenter droppet etter hvert denne til fordel for mer stabile og større motorer. Til tross for dette var DB 600 en viktig utvikling og de fleste nyere Daimler-Benz-motorene som ble brukt under andre verdenskrig var basert på denne. RLM sin avgjørelse om å fokusere på produksjon av flymotorer med direkte innsprøytning fremfor forgassere betydde at DB 600 raskt ble avløst av den ellers så like DB 601. I alt ble 2 281 DB 600 produsert mellom 1936 og 1938. Senere motormodeller fra Daimler-Benz, deriblant DB 603 og DB 605, hadde større slagvolum og flere hestekrefter, men var generelt like DB 600 i konstruksjonen. 


== Varianter ==
DB 600AInntil 1 000 hk, 810 kW ved havnivå


== Anvendelser ==
Heinkel He 111
Dornier Do 17
Heinkel He 112
Arado Ar 196
Junkers Ju 89
Henschel Hs 127
Messerschmitt Me 162
Heinkel He 118
Messerschmitt Bf 110


== Spesifikasjoner (DB 600C) ==
Data fra Tsjgulev (1939).


=== Generelle egenskaper ===
Type: Væskeavkjølt, 12-sylindret omvendt V-motor med forkompressor og 60 graders vinkel mellom sylinderrekkene
Sylinderdiameter: 150 mm
Slaglengde: 160 mm
Slagvolum: 33,9 l
Lengde: 1 720 mm
Bredde: 712 mm
Høyde: 1 000 mm
Tørrvekt: 575 kg


=== Komponenter ===
Ventiler: To innsugningsventiler og to natriumkjølte utblåsningsventiler per sylinder, styrt av en enkel overliggende kamaksel (SOHC) per sylinderbank
Kompressor: Tannhjulsdrevet ett-trinns sentrifugalkompressor
Drivstoffsystem: Fire toportsforgassere
Drivstofftype: Bensin med oktantall 87
Oljesystem: Tørrsumpsmøring med en trykkpumpe og to returpumper
Kjølesystem: Væskeavkjølt, etylenglykol
Reduksjonsgir: Sylindrisk tannhjul, reduksjonsforhold 0,53:1


=== Ytelse ===
Effekt: 773 kW (1 050 hk) ved 2 400 o/min for takeoff
Spesifikk effekt: 22,8 kW/l
Kompresjonsforhold: 6,8:1
Spesifikt drivstofforbruk: 302–315 g/(kW·h)
Oljeforbruk: 7–11 g/(kW·h)
Effekt/vekt-forhold: 1,34 kW/kg (1,83 hk/kg)


== Referanser ==


== Litteratur ==
Cross, Roy og Scarborough, Gerald. Messerschmitt Bf 109: Versions B-E - Classic Aircraft No.2. Cambridge: Patrick Stephens Ltd, 1972. ISBN 0-85059-106-6.
Green, William. The Augsburg Eagle: A Documentary History - Messerschmitt Bf 109. London: Macdonald and Jane's Publishing Group Ltd. 1980. ISBN 0-7106-0005-4.
Smith, J R og Kay, Anthony L. German Aircraft of the Second World War. London: Putman & Company Ltd. 1972. ISBN 0-370-00024-2.


== Eksterne lenker ==
(en) Daimler-Benz DB 600 – kategori av bilder, video eller lyd på Commons 
Mercedes-Benz DB 600 aircraft engine – Mercedes-Benz (engelsk)
Daimler-Benz DB 600 series – aviation-history.com (engelsk)
MTU-Museum Triebwerksgeschichte – gestern, heute und morgen (PDF) – mtu.de (tysk)